Det var konflikter mellom dem og fler nabostammer, ikke minst med arapahoene og cheyennene i nord og nordøst, med dinéfolket i sør. De inngikk også i forbund med andre grupper, for eksempel med jicarilla-apachene. Forholdet til bannockene og shoshonene i nordvest og i nord var vekslende. Et mer vedvarende fiendskap gjaldt mot vest og sør; utene angrep de derlevende gosiutene og sør-paiutene om vinteren når de var på det svakest, og solgte dem som slaver på spanske slavemarkeder.